Ehdotus neuvoston päätökseksi Euroopan yhteisön ja Guinea-Bissaun tasavallan hallituksen välillä Guinea-Bissaun rannikon edustalla harjoitettavasta kalastuksesta tehdyn sopimuksen keskeyttämisestä /* KOM/98/0777 lopull. - CNS 98/0355 */



Virallinen lehti nro C 022 , 27/01/1999 s. 0016



Ehdotus neuvoston päätökseksi Euroopan yhteisön ja Guinea-Bissaun tasavallan hallituksen välillä Guinea-Bissaun rannikon edustalla harjoitettavasta kalastuksesta tehdyn sopimuksen keskeyttämisestä (1999/C 22/07) KOM(1998) 777 lopull. - 98/0355(CNS) (Komission esittämä 16 päivänä joulukuuta 1998) EUROOPAN UNIONIN NEUVOSTO, joka ottaa huomioon Euroopan yhteisön perustamissopimuksen ja erityisesti sen 43 artiklan, ottaa huomioon komission ehdotuksen, ottaa huomioon Euroopan parlamentin lausunnon, sekä katsoo, että neuvosto on Bissaussa 27 päivänä helmikuuta 1980 allekirjoitetun Euroopan talousyhteisön ja Guinea-Bissaun tasavallan hallituksen välillä Guinea-Bissaun rannikon edustalla harjoitettavasta kalastuksesta tehdyn sopimuksen (1) mukaisesti hyväksynyt 18 päivänä joulukuuta 1997 annetulla asetuksella (EY) N:o 2615/97 (2) pöytäkirjan määrättyjen kalastusmahdollisuuksien ja taloudellisen korvauksen vahvistamisesta 16 päivän kesäkuuta 1997 ja 15 päivän kesäkuuta 2001 väliseksi ajaksi, Guinea-Bissaussa kesäkuussa 1998 tapahtuneen aseellisen selkkauksen vuoksi Guinea-Bissaun hallitus ei ole kyseisestä päivämäärästä lähtien voinut taata edellä mainitun sopimuksen mukaista normaaleissa olosuhteissa harjoitettavaa kalastusta, yhteisön aluksille tästä aiheutuvan poikkeuksellisen vaaratilanteen vuoksi sopimuksen mukainen kalastustoiminta on väliaikaisesti keskeytettävä kesäkuusta 1998 alkaen rauhan palaamiseen asti; kalastustoiminnan väliaikainen keskeyttäminen johtaa edellä mainitun pöytäkirjan 2 artiklassa tarkoitetun taloudellisen korvauksen maksamisen keskeyttämiseen pöytäkirjan toisen soveltamisvuoden osalta; sopimuksen soveltaminen on näin ollen keskeytettävä, yhteisön on annettava Guinea-Bissaun sotaa käyville osapuolille merkki, joka kannustaa niitä ratkaisemaan kiistan neuvotteluin pysyvän rauhan ja sellaisen hallituksen palauttamiseksi, joka voi toteuttaa tavanomaisesti talousarviota ja valvomaan sopimuksen mukaista kalastustoimintaa, tässä tarkoituksessa neuvosto ottaa huomioon komission päätöksen avata erityistili, jolle se on siirtänyt kyseisen taloudellisen korvauksen; neuvoston mukaan on myös suotavaa määritellä erityismenettelyt keskeytyksen lopettamiseksi ja vahvistaa yksityiskohtaiset säännöt Guinea-Bissaulle tilapäisiin toimiin kalastusalalla myönnettävästä tuesta, ja näissä yksityiskohtaisissa säännöissä on säädettävä, että pöytäkirjan toisesta soveltamisvuodesta jäljellä olevaan ajanjaksoon ajallisessa suhteessa oleva taloudellisen korvauksen määrä maksetaan välittömästi, kun edellytykset kalastustoiminnan jatkamiseksi täyttyvät; olisi säädettävä, että erityistilillä olevilla loppuvaroilla voidaan tarvittaessa tukea kalastustoiminnan sääntelyn ja tukikeinojen palauttamista, mukaan luettuina Guinea-Bissaun viranomaisten toteuttaman valvonnan perusrakenteet, jos loppuvarojen määrä ja niitä koskevat yksityiskohtaiset säännöt määritellään yhdessä Guinea-Bissaun viranomaisten kanssa, ON PÄÄTTÄNYT SEURAAVAA: 1 artikla Keskeytetään Euroopan yhteisön ja Guinea-Bissaun tasavallan hallituksen välillä Guinea-Bissaun rannikon edustalla harjoitettavasta kalastuksesta Bissaussa 27 päivänä helmikuuta 1980 allekirjoitetun sopimuksen (3) soveltaminen 19 päivästä kesäkuuta 1998 alkaen. 2 artikla Kun 1 artiklassa tarkoitetun sopimuksen mukaisten kalastustoimien jatkamisedellytykset täyttyvät, neuvosto voi komission ehdotuksesta päättää lopettaa sopimuksen soveltamisen keskeytyksen ja erityisesti vahvistaa yksityiskohtaiset säännöt tuen myöntämisestä Guinea-Bissaulle kalastusalan tilapäistoimiin, joilla pyritään palauttamaan kalastuksen sääntely ja tukikeinot, mukaan luettuina näiden toimien valvonnan perusrakenteet. Kunnes kyseinen päätös tehdään komissio voi päättää kalastustoiminnan jatkamisesta väliaikaisesti heti kun maahan saadaan pysyvä rauha, joka mahdollistaa kalastustoiminnan jatkamisen kalastussopimuksessa määrätyin edellytyksin. 3 artikla Tämä päätös julkaistaan Euroopan yhteisöjen virallisessa lehdessä. (1) EYVL L 226, 29.8.1980, s. 33. (2) EYVL L 353, 24.12.1997, s. 7. (3) EYVL L 226, 29.8.1980, s. 33.